65 करोड़ के घोटाले में सीएम के समधी निलंबित

--- मीटर पिलर बाक्स घोटाला---

-- मुख्य अभियंता सहित 53 अधिकारी और कर्मचारियों पर कार्रवाई

-- सामान सप्लाई करने वाली दो कंपनियों पर केस दर्ज करने के निर्देश

फोटो एफआरडी-2,2ए में है।

कैप्शन: 2- सुभाष देशवाल

कैप्शन: 2ए- आरएस यादव।

------------

जागरण संवाददाता, फरीदाबाद : दक्षिण हरियाणा बिजली वितरण निगम ने मीटर पिलर बाक्स घोटाले में दो वरिष्ठ अधिकारियों सहित 53 अधिकारियों व कर्मचारियों को निलंबित कर दिया है। इनमें दक्षिण निगम के दिल्ली जोन के मुख्य अभियंता सुभाष देशवाल, फरीदाबाद के वर्तमान अधीक्षक अभियंता आरएस यादव सहित चार कार्यकारी अभियंता, 20 उपमंडल अभियंता, 22 कनिष्ठ अभियंता, चार असिस्टेंट फोरमैन व एक अन्य कर्मचारी शामिल हैं। सुभाष देशवाल मुख्यमंत्री भूपेंद्र सिंह हुड्डा के समधी व पूर्व मंत्री करण सिंह दलाल के साढू हैं।

-- समधी जी ने दिया था ठेका

बिजली निगम विजिलेंस के महानिदेशक मोहिंद्र मान ने माना कि बिजली मीटर पिलर बाक्स घोटाले की जांच के आधार पर ही अधिकारियों के निलंबन की कार्रवाई हुई है। मुख्यमंत्री के मुख्यमंत्री के समधी, निलंबित अधिकारी सुभाष देशवाल ने फरीदाबाद व पलवल के अधीक्षक अभियंता पद पर रहते हुए ही मीटर पिलर बाक्स परियोजना का ठेका दिया था।

--- क्या है मामला --

बिजली चोरी रोकने के लिए फरीदाबाद व पलवल में दिसंबर 2013 में 130 करोड़ रुपये की लागत से मीटर पिलर बाक्स लगाने की योजना बनी। इसके तहत दस घरों के मीटर एक ही बाक्स में लगाए जाने थे। इन मीटर में किसी तरह की छेड़छाड़ नहीं हो सकती थी।

-- घोटाला सामने आया

घोटाला निगम के भंडार कक्ष के निरीक्षण के क्रम में सामने आया। वहां पिलर बाक्स से संबंधित दस करोड़ रुपये का सामान भी नहीं था, जबकि दो निजी एजेंसियों को 65 करोड़ रुपये का भुगतान भी किया जा चुका था।

-- आरटीआइ से हुआ खुलासा

आरटीआइ कार्यकर्ता वरुण श्योकंद की शिकायत पर बिजली निगम के प्रबंध निदेशक ने इसकी जांच अधीक्षक अभियंता (निर्माण) आरके सोढ़ा को सौंपी। रिपोर्ट के आधार पर पलवल के तत्कालीन कार्यकारी अभियंता विकास मोहन दहिया और एसडीओ (सिटी ) मनदीप कुंडू को निलंबित किया गया। यद्यपि तीन माह बाद ही उन्हें भी बहाल कर दिया गया। तब श्योकंद की शिकायत पर सतर्कता विभाग के महानिदेशक मोहिंद्र मान की देखरेख में घोटाले की विस्तृत जांच की गई।

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस